ગુજરાત યુનિવર્સિટીના ઉપકુલપતિ અને અંગ્રેજી અખબારના પૂર્વ તંત્રીથી માંડીને કમ્પ્યુટર કે ઇન્ટરનેટ ન હોવા છતાં રસથી કોલમ વાંચતા વાચકો સુધી અને ડેપ્યુટી ઇન્સ્પેક્ટર જનરલ ઓફ પોલીસ (જેમણે પ્રેમથી મેગેઝિનનું લવાજમ ભર્યું છે)થી માંડીને ‘કહો તો, કોલમના કટિંગની ફાઇલ બતાવી દઉં’ એમ કહેતા પોલીસ સ્ટેશનના ક્લાર્ક સુધી (મેગેઝિનના રજિસ્ટ્રેશનની ખરેખર લાંબી વિધિ દરમિયાન એ સુખદ આશ્ચર્ય સાંપડ્યું હતું! ). ઘણા દાદા અને પૌત્ર સરખા રસથી આ કોલમ વાંચતા હતા એવી ખબર પડી.